**Ministru kabineta noteikumu projekta**

**“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījums Ministru kabineta 2020. gada 9. jūnija noteikumos Nr. 360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)” (turpmāk – noteikumi) paredz noteikt pašizolācijas prasību izņēmumu Valgas/Valkas pašvaldībās deklarētajiem iedzīvotājiem pārvietojoties šo pašvaldību teritorijā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Reaģējot uz pašreiz esošās epidemioloģiskās situācijas tendencēm Igaunijā, ir pilnveidojams noteikumos ietvertais tiesiskais regulējums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas un Igaunijas perobežas pilsēta Valka/Valga atšķirībā no pārējās Latvijas teritorjas ir viena funkcionālā teritorija, ko nav iespējams pilnībā nodalīt, jo atsevišķi pakalpojumi un infrastruktūra, kas ir paredzēti gan Valkas, gan Valgas iedzīvotājiem atrodas tikai vienā robežas pusē (Valkā vai Valgā). Gan Valkas, gan Valgas pašvaldības ir ieguldījušas ļoti lielus līdzekļus gan no ES fondiem, gan citiem avotiem, lai radītu abu teritoriju iedzīvotājiem kopīgu rekreācijas, sporta, kultūras un ekonomisku infrastruktūru, veicinātu iestāžu, uzņēmumu, sabiedrisko organizāciju, iedzīvotāju ciešāku sadarbību, kopīgus projektus un pasākumus.  Latvijā ir noteikti Covid-19 ierobežojošie pasākumi ierodoties Latvijā no Slimību profilakses un kontroles centra (SPKC) tīmekļvietnē publicētajām valstīm, uz kurām ir attiecināmi īpašie piesardzības un ierobežojošie pasākumi, proti pienākums ievērot pašizolāciju. Igaunijā pieaugot Covid-19 saslimstības rādītājiem līdz 14 dienu kumulatīvais Covid-19 saslimtības rādītājs pārsniedz 17,6 uz 100 000 iedzīvotājiem, Valkas/Valgas iedzīvotājiem ierodoties Latvijā pēc uzturēšanās Igaunijā būs jāievēro pašizolācija. Līdz ar to ievērojami tiks traucēta Valkas/Valgas iedzīvotāju ikdienas dzīve, jo tiks ierobežota dažādu ikdenas pakalpojumu pieejamība šiem iedzīvotājiem, kā arī ievērojami tiks ierobežota uzņēmējdarbība Valkas/Valgas teritorijā.  Šobrīd Valgā savu dzīvesvietu ir deklarējuši vairāk nekā 1100 Latvijas valsts piederīgo, ir daudz ģimeņu, kam mājsaimniecības atrodas abās robežas pusēs. Samērā daudz Igaunijas valsts piederīgo dzīvo arī Latvijas pusē.  Laikā, kad Igaunijas valsts slēdza savu robežu Covid pandēmijas ierobežošanai, ar dažāda veida atļaujām, ko izsniedza Valkas pašvaldība, saziņā ar Igaunijas valsts iestādēm, robežu katru dienu šķērsoja vairāk kā 2 tūkstoši iedzīvotāju. Tādēļ tiek prognozēts, ka pienākums ievērot pašizolāciju apmēram 2 tūkstošiem Valkas/Valgas iedzīvotāju, kā arī praktiski visiem uzņēmumiem, kas darbojas šajās teritorijās varētu radīt nesamērīgu apgrūtinājumu.  Tādēļ, lai novērstu pārmērīgu administratīvo slogu, papildus izmaksas un nemazinātu iedzīvotājiem pieejamo pakalpojumu loku un neradītu iedzīvotāju neapmierinātību, Valkas/Valgas pašvaldību iedzīvotājiem jānosaka izņēmums, nosakot to, ka Valkas/Valgas pašvaldību iedzīvotāji var neievērot 14 dienu pašizolāciju, ja tie ikdienā šķērso Latvijas Republikas sauszemes robežu ar Igaunijas Republiku un pārvietojas nepārkāpjot Valkas un Valgas pašvaldību administratīvo teritoriju robežas. Minētais nozīmē to, ka, ja Valkas iedzīvotājs pēdējo 14 dienu laikā būs uzturējis kādā citā teritorijā Igaunijā, piemēram Tallinā, vai atradies kādā citā citā valstī attiecībā pret kuru jāievēro īpašie piesardzības un drošības pasākumi, viņam būs jāievēro pašizolācija. Tāpat pašizolācija būs jāievēro personām, kas Valkā ieradīsies no citām Igaunijas teritorijām vai valstīm ar augstiem saslimstības rādītājiem. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valkas/Valgas iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |
| |  | | --- | | IV. Tiesību akta projekta ietekme uz spēkā esošo tiesību normu sistēmu | | Projekts šo jomu neskar. | | |
| V. Tiesību akta projekta atbilstība Latvijas Republikas starptautiskajām saistībām | | |
| Projekts šo jomu neskar. | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Veselības ministre I. Viņķele

Vīza: valsts sekretārs D. Mūrmane-Umbraško

Feldmane 67876119

jana.feldmane@vm.gov.lv